Fotografía coa autografía de Maxim Gorki.
**Aleksei Maksimovich Peshkov**, (en ruso: *Алексей Максимович Пешков*), nado en Nizhnii Novgorod o 28 de marzo de 1868 e finado en Moscova o 18 de xuño de 1936, máis coñecido polo seu pseudónimo **Maxim Gorki** (en ruso: *Максим Горький*), foi un escritor ruso identificado co movemento revolucionario soviético.

Traxectoria
-----------

Aleksei Peshkov era fillo dun tapiceiro que con moito traballo e esforzo mellorou máis tarde a súa posición social. Gorki empezou desde neno a desempregar oficios variados, ata que decidiu abandonar o fogar paterno para facer a súa vida independentemente. No transcurso de 18 anos, entre 1875 e 1893, o autor traballou como empregado de pintor, axudante de panadeiro, camareiro de barco, empregado de ferrocarrís e mesmo como vendedor de bebidas.

Comezou a utilizar o pseudónimo *Gorki* en 1892, mentres traballaba en Tbilisi para o xornal *Кавказ* (*O Cáucaso*).

Toda a experiencia acumulada ó longo desa época enriquecería máis tarde a bagaxe temática do escritor. De feito, as súas vivencias e as das persoas coas que traballou e conviviu deron vida ós relatos das súas obras autobiográficas *Infancia*, *Entre os homes* e *As miñas entrevistas*.

Unha das súas experiencias, a súa permanencia como pasante de avogado, foi a que despertou o seu gusto pola literatura e o seu interese pola cultura. En adiante, a lectura foi actividade crucial nos seus días e máis tarde deu vida ás súas primeiras narracións: *Makar-Tchudra* (1892) ou *Tchelkach* (1895).

A súa obra
----------

Selo conmemorativo dedicado ó escritor.
A obra de Maxim Gorki medrou axiña. Xa en 1898 reunira a súa produción narrativa en dous volumes. A súa persoa era cada vez máis popular, os seus contos agradaban ó público e a súa fama transcendera as fronteiras para levar o seu nome por toda Europa.

Entón, tamén as súas producións teatrais *Pequenos burgueses* e *Os baixos fondos* acadaron o éxito. Foron levadas a escena en 1902 no Teatro de Artes de Moscova e máis tarde recorreron os mellores escenarios de Europa. Estas obras de teatro empregaron de xeito innovador técnicas naturalistas estruturando unha serie de tramas paralelas nas que practicamente tódolos personaxes tiñan a mesma importancia.

Noutros campos seguiu acadando novos logros. Da narrativa curta pasou á de longo alcance con novelas como "*Varen’ka Olesova*" (1898), *Foma Gordeev* (1899) e *Os tres* (1900).

En San Petersburgo estableceu contacto con destacados marxistas que o motivaron a volver a vista cara aos problemas sociais, convencéndoo da conveniencia do movemento revolucionario. Tamén na súa obra plasmou a súa simpatía con estes ideais, como o amosan os seus dramas *O canto do petrel*, *Os veraneantes*, *Os fillos do sol*, *Os inimigos* ou *Os bárbaros*. Porén, a censura recaeu sobre algúns deles. Foi nomeado membro honorario da Academia Imperial de Ciencias, pero en 1902 foille anulado o posto a causa de diverxencias políticas. Porén, Maxim Gorki non estaba disposto a ceder nos seus ideais e seguiu apoiando á Revolución, o que o levou ó cárcere.

En 1907 mudouse a Capri por severos problemas de saúde, e alí xa nese ano escribiu a súa obra máis popular, *A nai*, na que relata a evolución do pensamento da nai dun obreiro socialista, así como a contorna da Rusia revolucionaria. Na illa italiana estableceu un centro de emigración revolucionaria ata pouco antes de estalar a primeira guerra mundial. Mentres tanto, a súa fama ía en decadencia e el mesmo sufría unha crise de identidade influenciado polas ideas de Tolstoi.

Ó estalar a Revolución rusa en 1917 encontrábase na súa patria, onde traballou activamente no eido cultural ata 1921, cando se traslada a Alemaña, onde permanece tres anos.

Despois estivo en Sorrento, e en 1928 regresa a Rusia, onde empeza a etapa da súa obra na que sustentou o réxime soviético. Maxim Gorki morreu en Moscova o 14 de xuño de 1936.

Notas
-----

1. ↑  Liukkonen, Petri. Kuusankoski Public Library, ed. "Maxim Gorky". *Books and Writers* (kirjasto.sci.fi). Finlandia. Arquivado dende o orixinal o 10 de febreiro de 2015. Consultado o 20 de abril de 2016.
2. ↑  
"ru:Горький Максим :: Биографии :: РефератБанк :: Рефераты, курсовые и дипломные работы, доклады, сочинения. Скачать бесплатно." (en ruso).

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |


|  |  |
| --- | --- |
|  | A Galicitas posúe citas sobre:  ***Maxim Gorki*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Maxim Gorki Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q12706
* WorldCat
* VIAF: 96998392
* BAV: ADV12230251
* BIBSYS: 90103176
* BiTraGa: 935
* BLBNB: 000207738
* BMT: 188311
* BNB: ID
* BNCHL: 000042203
* BNE: XX993997
* BNF: 119054125
* BRE: 2372333
* BVMC: 74424
* CANTIC: a11555981
* CiNii: DA00816313
* DeutscheBio: 118639293
* Discogs: 2719817
* Dodis: P37273
* EBID: ID
* EGAXA: vtls1062178
* Europeana: ID
* FAST: 61536
* Filmportal: ID
* Galiciana: 155066
* GEC: 0030581
* GND: 118639293
* Gutenberg: 348
* IBDB: 7666
* ICCU: CFIV001219
* IMDb: nm0331003
* IMSLP: ID
* ISNI: 0000 0001 2144 5808
* LCCN: n80126152
* LibraryThing: gorkymaxim
* LibriVox: 919
* MusicBrainz: ID
* MyAnimeList: 51211
* NDL: 00441307
* NKC: jn19990002786
* NLA: 35135975
* NLG: 98140
* NNDB: 000031997
* NPG: mp54731
* NTA: 068329288
* OBP: ID
* OL: OL117A
* openMLOL: 36323
* Orthodox Encyclopedia: 166283
* PTBNP: 38384
* RSL: 000083167
* SELIBR: 56718
* SNAC: w6df6rr8
* SUDOC: 027323722
* Theatricalia: 364
* TMDb: 213447
* Treccani: maksim-gorkij
* ULAN: 500318636
* UNZ: GorkyMaxim

 |